(Návrh)

**Vyhláška**

**Ministerstva spravodlivosti Slovenskej republiky**

z ... 2015

**o materiálno-technických podmienkach použitia technických prostriedkov**

Ministerstvo spravodlivosti Slovenskej republiky podľa § 12 ods. 1 zákona č. .../2015 Z. z. o kontrole výkonu niektorých rozhodnutí technickými prostriedkami a o zmene a doplnení niektorých zákonov ustanovuje:

§ 1

Predmet úpravy

Táto vyhláška upravuje materiálno-technické podmienky použitia technických prostriedkov.

§ 2

Všeobecnými materiálno-technickým podmienkami použitia technických prostriedkov sú:

1. dostupnosť príslušných technických prostriedkov potrebných na kontrolu výkonu rozhodnutia technickými prostriedkami,
2. dostupnosť elektrickej prípojky,
3. inštalácia technických prostriedkov vykonaná v súlade technologickým postupom inštalácie a aktivácie technických prostriedkov,
4. aktivačný kľúč.

§ 3

Podmienkami použitia osobného identifikačného zariadenia okrem všeobecných materiálno-technických podmienok použitia technických prostriedkov sú:

1. potvrdenie ošetrujúceho lekára o zdravotnej spôsobilosti na inštaláciu osobného identifikačného zariadenia,
2. podmienky, ktoré nebránia elektronickej komunikácii osobného identifikačného zariadenia s centrálnym monitorovacím systémom, najmä rušením alebo tienením elektronického signálu emitovaného osobným identifikačným zariadením.

§ 4

Podmienkami použitia zariadenia na kontrolu prítomnosti v mieste výkonu rozhodnutia okrem všeobecných materiálno-technických podmienok použitia technických prostriedkov sú:

1. dostupnosť analógovej telefonickej linky alebo možnosť jej zavedenia alebo dostupnosť signálu mobilnej elektronickej komunikačnej siete,
2. dostupnosť vhodného miesta na umiestnenie technických prostriedkov v obydlí kontrolovanej osoby,
3. konektivita s osobným identifikačným zariadením.

§ 5

Podmienkami použitia zariadenia na určenie polohy kontrolovanej osoby okrem všeobecných materiálno-technických podmienok použitia technických prostriedkov sú:

1. dostupnosť signálu mobilnej elektronickej komunikačnej siete,
2. dostupnosť signálu, ktorého zdrojom je pozičný súradnicový systém,
3. podmienky, ktoré nebránia určeniu polohy, najmä rušením alebo tienením signálu, ktorého zdrojom je pozičný súradnicový systém,
4. konektivita s osobným identifikačným zariadením.

§ 6

Podmienkami použitia zariadenia varovania blízkosti okrem všeobecných materiálno-technických podmienok použitia technických prostriedkov sú:

1. dostupnosť signálu mobilnej elektronickej komunikačnej siete,
2. dostupnosť signálu, ktorého zdrojom je pozičný súradnicový systém,
3. podmienky, ktoré nebránia určeniu polohy, najmä rušením alebo tienením signálu, ktorého zdrojom je pozičný súradnicový systém,
4. konektivita s osobným identifikačným zariadením.

§ 7

Podmienkami použitia zariadenia kontroly požitia alkoholu okrem všeobecných materiálno-technických podmienok použitia technických prostriedkov sú:

1. dostupnosť analógovej telefonickej linky alebo možnosť jej zavedenia, alebo dostupnosť signálu mobilnej elektronickej komunikačnej siete,
2. dostupnosť vhodného miesta na umiestnenie technických prostriedkov v obydlí kontrolovanej osoby,
3. konektivita s osobným identifikačným zariadením.

§ 8

Podmienkami použitia zariadenia hlasového overenia prítomnosti kontrolovanej osoby v mieste výkonu rozhodnutia okrem všeobecných materiálno-technických podmienok použitia technických prostriedkov sú:

1. dostupnosť analógovej telefonickej linky alebo možnosť jej zavedenia,
2. možnosť pripojenia telekomunikačného zariadenia.

§ 9

Umiestnenie technických prostriedkov

(1) Umiestnením:

1. osobného identifikačného zariadenia je končatina kontrolovanej osoby, na ktorú je osobné identifikačné zariadenie umiestnené tak, aby neprišlo k jeho neoprávnenému odobratiu,
2. zariadenia na kontrolu prítomnosti je miesto v obydlí kontrolovanej osoby, ktoré umožňuje prevádzku tohto zariadenia v súlade s prevádzkovými podmienkami,
3. zariadenia na určenie polohy kontrolovanej osoby je miesto, ktoré umožňuje nepretržitú elektronickú komunikáciu s osobným identifikačným zariadením,
4. zariadenia varovania blízkosti je miesto v dosahu chránenej osoby,
5. zariadenia kontroly požitia alkoholu je miesto v obydlí kontrolovanej osoby, ktoré umožňuje prevádzku tohto zariadenia v súlade s prevádzkovými podmienkami,
6. zariadenia hlasového overenia prítomnosti kontrolovanej osoby je miesto v obydlí kontrolovanej osoby v blízkosti aktívnej analógovej telefonickej prípojky telefonického aparátu.

(2) Zmena umiestnenia technických prostriedkov je možná len v súlade s prevádzkovými podmienkami a so súhlasom probačného a mediačného úradníka.

§ 10

Táto vyhláška nadobúda účinnosť 1. júla 2015.